10 oz. Clear PET Plastic Faceted Oblong Bottle, 38mm 38-400 7 Go ka direga gore Paulo o ile a kwala lekwalo le le yang go Bakolosa mo e ka nnang dingwaga di le 27 morago ga loso lwa ga Jesu Keresete. Go ne go ka tla jang gore tiro ya go rera e anamele le kwa Kolosa mo lobakeng lo lo khutshwane jalo? Seo se ne sa direga ka gonne Bakeresete ba lekgolo la ntlha la dingwaga ba ne ba tlhagafetse, mme Jehofa o ne a segofatsa tlhagafalo ya bone. Jesu o ne a bolelela pele gore balatedi ba gagwe ba ne ba tla nna bareri ba ba tlhagafetseng fa a ne a re: “Mo ditšhabeng tsotlhe dikgang tse di molemo di tshwanetse go rerwa pele.” (Mareko 13:10) Jesu o ne a oketsa boporofeti joo ka taelo eno e e kwadilweng mo ditemaneng tsa bofelo tsa Efangele ya ga Mathaio: “Jalo tsamayang mme lo dire batho ba ditšhaba tsotlhe barutwa, lo ba kolobetse mo leineng la Rara le la Morwa le la moya o o boitshepo, lo ba rute go boloka dilo tsotlhe tse ke di lo laetseng.” (Mathaio 28:19, 20) Mo lobakeng lo lo khutshwane fa Jesu a sena go tlhatlogela kwa legodimong, balatedi ba gagwe ba ne ba simolola go diragatsa mafoko ao.